Црква „Св. Атанасиј“ - Москополе

Црквата „Св. Атанасиј“ (албански: Kisha e Shën Thanasit) — православна црква во Москополе, Албанија. Историја и опис Црквата била подигната во 1721 година. Црквата денес служи како гробна црква во Москополе. Таа е црква од типот на базилика, со средиштен кораб и два странични кораби, а се наоѓа на североисточната страна на Москополе, кај населбата Акамнел. Црквата има две куполи кои се наоѓаат на два главни столба и осум околни столбови. Димензиите на двата кораби се 19m x 10,50 м x 8 м, а должината на куполите достигнува до 9 м. Апсидите се украсени однадвор со седум свода на главниот влез и по четири сводa на секоја страна. Страничните сводови на врвот имаат мали прозорци. Клаустарот е долг 18,90 метри и широк 2,85 метри, опкружен со 6 свода, кои стојат на 5 столба, секој покриен со двојни капители. На надворешните фрески на црквата е претставено старо писмо на влашки јазик, откриено во 2005 година. Натписот е напишан со грчка азбука: ΜΑΝΕ ΝΤΙ ΜΖΟΥ ΚΟΥ ΑΘΑΝΑΣΙΣ ΦΙΛΙΠΠΟΥ, во современиот влашки правопис Mane di mzou ku Athanasis Filipu, веројатно значи „Со раката Божја со Атанасис Филипу“ иако mzou не се толкува еднозначно. Црквата е прогласена за споменик на културата во Албанија. И покрај ова, нејзините икони биле украдени 5 пати од 1990 до 2010 година. При последната кражба биле украдени иконите насликани во 1724 година. Наводи